హర్ష్ ఠాకర్

హర్ష్ తుషార్‌భాయ్ థాకర్ (జననం 1997 అక్టోబరు 24) కెనడా క్రికెట్ ఆటగాడు. 2018 అతనులో కెనడా జాతీయ క్రికెట్ జట్టు తరపున క్రికెట్ రంగప్రవేశం చేశాడు. అతను కుడిచేతి వాటం బ్యాటరు, కుడిచేతి ఆఫ్ స్పిన్ బౌలరు -వెరసి ఆల్ రౌండర్‌గా ఆడుతాడు.

 కెరీర్ 
బంగ్లాదేశ్‌లో జరిగిన 2016 అండర్-19 క్రికెట్ ప్రపంచ కప్‌లో థాకర్ కెనడాకు ప్రాతినిధ్యం వహించాడు. "Harsh Thaker". ESPN Cricinfo. Retrieved 4 October 2018.

ఠాకర్ 2018 అక్టోబరు 3న 2018–19 రీజినల్ సూపర్50 టోర్నమెంట్‌లో కెనడా తరపున లిస్ట్ A ఆడడం మొదలు పెట్టాడు. దానికి ముందు, 2016 అండర్-19 క్రికెట్ ప్రపంచ కప్ కెనడా జట్టుకు ఎంపికయ్యాడు. 2019 జూన్‌లో 2019 గ్లోబల్ T20 కెనడా టోర్నమెంట్‌లో వాంకోవర్ నైట్స్ ఫ్రాంచైజ్ జట్టుకు ఎంపికయ్యాడు.

2019 ఆగస్టులో, అతను 2018–19 ICC T20 ప్రపంచ కప్ అమెరికాస్ క్వాలిఫైయర్ టోర్నమెంట్ యొక్క రీజినల్ ఫైనల్స్ కోసం కెనడా జట్టులో చోటు దక్కించుకున్నాడు.  2019 ఆగస్టు 25న యునైటెడ్ స్టేట్స్‌తో జరిగిన మ్యాచ్‌లో కెనడా తరపున ట్వంటీ20 అంతర్జాతీయ రంగంపై అడుగుపెట్టాడు. 2019 సెప్టెంబరులో, 2019 మలేషియా క్రికెట్ వరల్డ్ కప్ ఛాలెంజ్ లీగ్ A టోర్నమెంట్ కోసం కెనడా జట్టులో చోటు సాధించాడు. మరుసటి నెలలో, వెస్టిండీస్‌లో జరిగే 2019–20 రీజినల్ సూపర్50 టోర్నమెంటు కెనడా జట్టులో కూడా అతనికి స్థానం లభించింది.

2021 అక్టోబరులో, ఆంటిగ్వాలో జరిగిన 2021 ICC పురుషుల T20 ప్రపంచ కప్ అమెరికాస్ క్వాలిఫైయర్ టోర్నమెంటు కెనడా జట్టులో హర్ష్‌ను తీసుకున్నారు. 2022 ఫిబ్రవరిలో ఒమన్‌లో జరిగిన 2022 ICC పురుషుల T20 ప్రపంచ కప్ గ్లోబల్ క్వాలిఫైయర్ A టోర్నమెంటు కెనడా జట్టులో అతనికి చోటు లభించింది.

2023 మార్చిలో, 2023 క్రికెట్ ప్రపంచ కప్ క్వాలిఫైయర్ ప్లే-ఆఫ్ కోసం హర్ష్, కెనడా జట్టుకు ఎంపికయ్యాడు. 2023 మార్చి 27న ఆ టోర్నమెంటులో జెర్సీపై తన తొలి వన్డే ఇంటర్నేషనల్ ఆడాడు.

2024 మేలో, అతను 2024 ICC పురుషుల T20 ప్రపంచ కప్ టోర్నమెంట్ కోసం కెనడా జట్టులో చోటు దక్కించుకున్నాడు.

 మూలాలు 

వర్గం:కెనడా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1997 జననాలు